Mogiliavas
Mogiliãvas (arba Mogiliovas, Mahiliovas; blrs. Магілёў, rus. Могилёв, psn. Magiliavas) – miestas rytų Baltarusijoje, nutolęs 200 km į rytus nuo Minsko. Miestas išsidėstęs abipus Dniepro upės, kurios plotis mieste – 100 metrų, laivyba vykdoma 230 dienų per metus. Mogiliavas yra netoli Rusijos sienos, srities ir rajono centras. Tai trečiasis (po Minsko ir Gomelio) Baltarusijos miestas pagal gyventojų skaičių.